方剛 (議員)

方剛係香港造衫生意人，民國出世，祖籍安徽，做過香港立法會批發及零售界功能界別議員，中國全國政協委員，亦係自由黨黨員。

方剛係香港紡織業聯會名譽會長方鏗嘅細佬，佢嘅家族喺1973年喺香港創辦Toppy國際集團，主要銷售女裝成衣服裝，旗下牌子有Toppy、Episode、Colour 18等。

2004年，方剛正式參與政治，代表自由黨喺第3屆香港立法會選舉批發及零售界功能界別選舉中參選，並當選成為議員。2006年7月，香港政府為建議開徵商品及服務稅展開諮詢。方剛聯同廿幾個零售、飲食等行業組成反銷售稅大聯盟，並出任主席，希望反映香港商界同市民反對銷售稅嘅民意；2016年卸任，交棒畀邵家輝。

屋企 
方剛已婚，同老婆曾麗嫦有兩個仔女，侄女方淑君，侄仔方仁德，侄女婿林詩鍵。

學歷 
香港華仁書院
美國北卡羅萊納州大學紡織工程科學學士
美國北卡羅萊納州大學紡織工程科學碩士

公職 
香港立法會議員
香港醫院管理局成員
香港旅遊業議會成員
瑪嘉烈醫院、葵涌醫院醫院管治委員會主席
優質旅遊服務協會主席
香港零售管理協會榮譽顧問
香港製衣業總商會會董
中國全國政協委員

職銜 
陶比有限公司行政總裁
志豐製衣有限公司董事總經理

個人榮譽 
 香港理工大學大學院士
 太平紳士
 銀紫荊星章
 金紫荊星章

參考 
方剛為立會選舉造勢？ 香港商報，2002年7月12號
世家望族：紡織老手 立會新丁 Toppy掌舵人方剛 壹周刊，第758期
方剛反銷售稅處男下海  蘋果日報  2006年8月1號
方剛穿新波鞋上陣 文匯報  2006年8月7號

類:前香港立法會議員
香港華仁書院舊生
香港生意人
類:香港理工大學大學院士‎‎
香港自由黨員
類:祖籍安徽
剛